Държавен вестник, бр. 105, 2025 г., стр. 145

БРОЙ  105	
Д Ъ Р Ж А В Е Н  В Е С Т Н И К 	
СТР.  145  
 
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на втора и трета степен на професионална квалификация по професията 
„Топлоенергетика“ от Списъка на професиите за професионално образование и обучение 
(СППОО), утвърден от министъра на образованието и науката със Заповед № РД 09-2230 от 
09.08.2024 г., изискванията за входящото минимално образователно равнище към кандидатите са: 
1.1.1. За придобиване на втора степен на професионална квалификация: 
• за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация 
• за ученици – завършено основно образование; 
• за лица, навършили 16 години – придобито право за явяване на държавни зрелостни изпити 
или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. Втора степен на професионална квалификация по професията 
Лицата, придобили втора степен на професионална квалификация по професията 
„Топлоенергетика“, могат да извършват основни дейности, свързани с експлоатацията, 
техническото обслужване и текущия ремонт на основни и спомагателни съоръжения и системи 
в топлоелектрически и топлофикационни централи. Те участват в стартиране и спиране на 
енергийни инсталации, наблюдават работата на котли, турбини, горивни уредби, помпи, 
вентилационни и охлаждащи системи, както и контролно-измервателна техника. 
Изпълняват задачи по почистване, настройка, смазване и подмяна на елементи, работят с 
работни инструкции и спазват стриктно изискванията за безопасност, включително при работа с 
пара, горива и системи под налягане. Работата се извършва под ръководството на по-
квалифицирано лице, в условия на повишена температура, шум, вибрации и ограничено 
пространство. Използват механични и електрически инструменти, уреди за измерване на 
налягане, температура, разход и ефективност. 
Професията изисква наблюдателност, внимание към детайла и способност за спазване на 
технологичната последователност. Необходима е физическа издръжливост и готовност за 
работа на смени, включително в извънредни ситуации. Изпълнителят носи отговорност за 
точното изпълнение на възложените задачи и за осигуряване на непрекъсваемост на 
топлоподаването. 
Лицата трябва да притежават квалификационна група по техника на безопасност, която се 
присъжда според Правилника за безопасност и здраве при работа по електрообзавеждането с 
напрежение до 1000 V (ДВ, бр. 21 от 2005 г.) и Правилника за безопасност и здраве при работа 
в електрически уредби на електрически и топлофикационни централи и по електрически мрежи 
(ДВ, бр. 34 от 2004 г.). За изпълняване на професионалните си дейности се изисква и